jkorsvik/nowiki_second_scrape_merged huggingface dataset:
Nikolaj Steen

Nikolaj Steen (født 10. februar 1967 i København) er en dansk sanger, musiker, skuespiller og filmregissør.
Han er sønn av kapellmester Niels Jørgen Steen og skuespillerinne Avi Sagild, samt bror til skuespillerinnen Paprika Steen.


== Referanser ==


== Eksterne lenker ==
(en) Nikolaj Steen – kategori av bilder, video eller lyd på Commons 
(en) Nikolaj Steen på Internet Movie Database 
(sv) Nikolaj Steen i Svensk Filmdatabas 
(da) Nikolaj Steen på Filmdatabasen 
(da) Nikolaj Steen på danskefilm.dk 
(da) Nikolaj Steen på danskfilmogtv.dk 
(da) Nikolaj Steen på Scope 
(fr) Nikolaj Steen på Allociné 
(en) Nikolaj Steen på AllMovie 
(en) Nikolaj Steen hos The Movie Database 
(da) Nikolaj Steen hos danskefilmstemmer.dk 
(en) Nikolaj Steen på Discogs 
(en) Nikolaj Steen på MusicBrainz 
(en) Nikolaj Steen på Songkick
Enkeltdistanse-VM på skøyter 1996 – 1000 meter kvinner

Enkeltdistanse-VM på skøyter 1996 – 1000 meter kvinner ble arrangert lørdag 16. mars 1996 i Vikingskipet, Hamar. Annamarie Thomas ble verdensmester.


== Resultater ==
Kristian Modahl

Kristian Modahl (født 27. august 1891 i Bergen, død 1978) var en norsk redaktør og politiker, hjemmehørende i Norges Kommunistiske Parti.
Han tok middelskole og ble typograf i 1912. I 1920 begynte han i arbeideravisen Sogns Social-Demokrat på Lærdalsøyri, - den første sosialistiske avisen i Sogn og Fjordane. Han tok over som redaktør i september. I 1921 flyttet avisen til Vadheim og endret først navn til Sogn og Fjordane Socialdemokrat, så fra 1923 til Fritt Folk 
Ved den store partisplittelsen i november 1923 var Modahl en av delegatene som marsjerte ut fra Arbeiderpartiets landsmøte og stiftet Norges Kommunistiske Parti. Avisen hans Fritt Folk fulgte også NKP.  Ved årsskiftet 1923-1924 flyttet partiet avisen til Høyanger, og Modahl ble den første formannen i NKP-laget på stedet.
Etter partisplittelsen ble imidlertid konflikten AP-NKP stadig mer tilspisset, og lokalt toppet den seg i 1928, da NKP-avisen ble kastet ut av sine lokaler i Folkets Hus og måtte innstille.I årene 1929-1931 studerte Modahl ved Kominterns kaderskole i Moskva, den såkalte Lenin-skolen. 1929-1930 var han KUNMZ-student, 1930-1931 MLS-student. Han fikk også med seg en praksisperiode i det tyske kommunistpartiet, der han arbeidet i seks uker for å lære av partiets cellevirksomhet og faglige arbeid i bedriftene.Da han kom tilbake til Norge fikk han vervet som partisekretær i Vestlandske distrikt av NKP, og skjøttet det fra 1932 til 1935. Han var redaktør i NKPs sentrale vestlandsavis Arbeidet i årene 1933-1934 og i 1938. I 1935 ble han også medlem av Bergen bystyre.Modahl ble arrestert av tyskerne i 1940, på et tidspunkt da NKPs folk fortsatt levde i legalitet. Han ble tatt etter et større møte hvor Peder Furubotn hadde talt, og hensikten var å forberede illegal virksomhet.Etter frigjøringen i 1945 ble han igjen redaktør i Arbeidet, og fra 1946 medlem av formannsskapet i Bergen. Han var også formann i arbeidsløshetsnevnden og medlem i ligningsrådet.


== Referanser ==
Candies

Candies var et japansk J-popband som var aktivt i perioden 1973–1978. Trioen besto av Ran Ito (Ran), Yoshiko Tanaka (Sue) og Miki Fujimura (Miki). Bandet ble oppløst i 1978, og hadde sin siste konsert i Korakuen stadion 4. april 1978. En stund etter at bandet ble oppløst, gjorde Ran og Sue comeback som skuespillere. Miki forsøkte seg som soloartist, men ga seg kort tid etter at hun giftet seg. Sue døde i april 2001.


== Diskografi ==


=== Album ===


=== Video ===


== Referanser ==


== Eksterne lenker ==
(ja) Offisielt nettsted 
(en) Candies på Discogs 
(en) Candies på MusicBrainz 
(en) Candies på Spotify 
(en) Candies på Songkick 
(en) Candies på Last.fm 
(en) Candies på AllMusic 
(ja) Singler
(ja) Album
Putrajaya

Putrajaya er Malaysias administrative hovedstad. Den er en planlagt by som befinner seg 25 kilometer sør for Kuala Lumpur.
Byen ble grunnlagt 19. oktober 1995 og regjeringa flytta fra Kuala Lumpur til Putrajaya i 1999. Kuala Lumpur er imidlertid fremdeles landets nasjonale hovedstad, og både kongen og nasjonalforsamlinga holder til der. Putrajaya utgjør ett av Malaysias tre føderale territorier, og styres dermed direkte av landets regjering.
Putrajaya hadde 67 964 innbyggere i 2010. Territoriets areal er på 49 km².Byen er oppkalt etter Malaysias første statsminister, Tunku Abdul Rahman Putra. Putra betyr «prins» på malayisk, mens jaya betyr «suksess» eller «seier».
Kuala Lumpur International Airport er den nærmeste flyplassen.
Putrajaya-sjøen er en menskeskapt innsjø i sentrum av Putrajaya. Innsjøen er på 650 hektar og designet for å fungere som et naturlig kjølesystem for byen og også som rekreasjon, fiske, vannsport og vanntransport. Innsjøen har en gjennomsnittlig dybde på 6,60 meter. Over innsjøen går flere bruer, som for eksempel Seri Wawasan-brua.Etter som Putrajaya er en ny by er det mange storslåtte moderne bygninger. Den store bygningen Perdana Putra fra 1999 huser kontorene til statsministeren. Justispalasset rommer 2 føderale domstoler, 6 lagmannsretter, arkiver, konferansesal, bibliotek, museum og flere kontorer.
Istana Melawati er det andre nasjonale palasset til Malaysias. Det fungerer som et kongelig tilfluktssted for Yang di-Pertuan Agong. Putrajaya International Convention Center er på 135 000 kvadratmeter.
Det er også flere moskeer i Putrajaya, hvor Putra-moskeen (Masjid Putra) fra 1999 er den viktigste. En annen moske er Tuanku Mizan Zainal Abidin-moskeen (Masjid Tuanku Mizan Zainal Abidin) som er en jern-moskeen åpnet i 2010.Blant monumentene i Putrajaya kan nevnes Mercu Tanda, Millennium monumentet (Monumen Alaf Baru) og Nasjonalheltenes plass (Dataran Pahlawan Negara).
Mercu Tanda (eller Putrajaya Landmark) er et 30,5 m høyt skulpturelt landemerke.Millennium monumentet er et nasjonalt monument formet som en obelisk med etsninger som angir viktige perioder og milepæler i nasjonens historie. Monumentet er 68 meter høyt og er opplyst om natten som et fyrtårn med et sterkt feiende lys projisert i 360 grader.Nasjonalheltenes plass  (Malayisk: Dataran Pahlawan Negara) er et monument og krigsminnesmerke. Plassen er 100 m bred x 4 km lang.I 2001 åpnet også en botanisk hage på 93 hektar.


== Bilder ==

		
		
		
		
		
		
		
		
		
		
		
		
		
		


== Referanser ==


== Eksterne lenker ==
 Putrajaya hos Wikivoyage
Offisielt nettsted 
(en) Putrajaya – kategori av bilder, video eller lyd på Commons
Estiske TV-kanaler

Fjernsyn i Estland ble introdusert i 1955, etter at Sovjetstyret to år tidligere bestemte seg for å etablere en TV-stasjon i landet.
Digital-TV ble offisielt lansert i landet 15. desember 2006.


== Liste over kanaler ==


=== Statseide ===
ETV – nyheter, aktualitet, kultur, sport og underholdning.
ETV 2 – Kultur, nyheter og barne-TV.
ETV + - Kanal for Estlands russisktalende befolkning.


=== Kommersielle ===
Kanal 2 – Underholdning, nyheter, sport og serier.
Kanal 11 – Generell underholdning. Mest for kvinner.
Kanal 12 – Generell underholdning. Mest for menn.
Seitse – I all hovedsak en musikkanal.
TVN (Estonia) – For russisktalende.
TV 3 – Underholdning, nyheter, sport og serier.
TV3+ – Underholdning, nyheter, sport og serier (på russisk).
TV6 – Underholdning og serier.
Fox Life – Underholdning og serier.
Fox Crime – Underholdning og serier.
Sony Entertainment Television – Underholdning og serier.
Meelis Kompus

Meelis Kompus (født 27. desember 1980 i Tallinn) er en programleder på radio og tv i Estland. Han er ansatt i Eesti Televisioon siden 2002.
Kompus ble uteksaminert fra universitetet i Tallinn i 2003 som radioprodusent.
Meelis Kompus leder Aktuaalne kaamera, Estlands svar på Dagsrevyen.
Johan Ødegård

Johan Ødegård (født 22. februar 1890 i Elverum, død 27. august 1955) var en norsk redaktør og fagforeningsmann. Han jobbet både som gårdsgutt, anleggsarbeider og i jernindustrien før han begynte i arbeiderpressen. 
Ødegård var i årene 1917-1918 redaktør for avisen Tidens Krav, før han ble redaktør for Bratsberg-Demokraten i Skien. Ved den store splittelsen i partiet i 1923 fulgte Ødegård det nye Norges Kommunistiske Parti. Som talerør for NKP endret avisen i 1924 navn til Telemark Kommunistblad.
I 1925 flyttet Ødegård «hjem» til Hedmark, og fungerte en periode som redaktør for NKP-avisen Glomdalens Arbeiderblad i Kongsvinger.
I 1926 ble han sekretær for Sør-Odals landarbeiderforbund. Da Skog- og landarbeiderforbundet ble stiftet i 1927 ble Ødegård 
formann. Samme året ble han også redaktør for Skog og Landarbeideren. Fra 1931 var Ødegård hovedkasserer i forbundet. 
Det oppsto imidlertid snart strid innad i organisasjonen. Det var uenigheter i forbindelse med de harde aksjonene skogarbeiderne gjennomførte, og om den venstrelinjen Komintern og NKP førte i fagbevegelsen på denne tiden. Dette resulterte til slutt i at Ødegård  ble ekskludert fra partiet i mai 1930. Samme året gikk han tilbake til DNA. 
Etter krigen utga Ødegård flere historiske verk om fagbevegelsen.


== Bibliografi ==
Oslo stein, jord- og sementarbeideres forening gjennom 50 år : 1895 - 1945  (1947)
Norsk bygningsarbeiderforbund : 1923-1948 (1950)
Gjennombrudd : skogarbeidernes, jordbruksarbeidernes og gartneriarbeidernes organisasjon (1952)


== Referanser ==
Overkursfond

Overkursfond og aksjekapital utgjør til sum et aksjeselskaps innskutte egenkapital. Overkursfond omfatter overkurs betalt ved emisjoner, som oppstår når aksjetegning ved stiftelse eller emisjoner skjer til en kurs som er høyere enn aksjens pålydende verdi korrigert for stiftelseskostnader.


== Eksterne lenker ==
§ 3-2 Overkursfond i Lov om allmennaksjeselskaper (allmennaksjeloven)
Svenkerud stoppested

Svenkerud stoppested lå langs Bergensbanen i Nes kommune i Buskerud. Det ble åpnet 1914 og var betjent til 1953. I 1982 ble det nedgradert til lastespor og er i dag nedlagt, Jernbaneverket driver imidlertid en blokkpost på stedet. Den provisoriske jernbanestrekningen over Falkenhorst Brücke som var i bruk 1940/41 grenet av ved Svenkerud stoppested, den er fremdeles synlig i terrenget.


== Se også ==
Svenkerud bru


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 166–167. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 92. ISBN 82-91448-28-0. 
Aasmund Dahl, red. (1984). NSBs bygningsregistrering: Bergen distrikt. 1. NSB Arkitektkontoret. s. 158–165. 


== Eksterne lenker ==
(no) Svenkerud stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Bergensbanen
Samisk programråd

Samisk programråd er et råd som har til oppgave å uttale seg om programtilbudet til NRK Sápmi etter forslag fra rådets egne medlemmer, publikum eller NRK Sápmis redaksjonelle ledelse. Rådet møtes tre-fire ganger per år, der også innkomne klager fra publikum til rådet behandles. Rådet kan selv ta opp alle saker det mener vedrører NRK, men det kan ikke selv overprøve administrative eller redaksjonelle beslutninger fattet av NRKs ledelse.Programrådets arbeid er fastsatt i Kringkastingslovens § 7-3. Samisk programråd velges av Sametinget for fire år om gangen.Lederen i Samisk programråd sitter også i Kringkastingsrådet.Medlemmer i samisk programråd for perioden 2018 - 2021:
Alice Marie Jektevik, leder.
Jørn Are Gaski, nestleder.
Klemet Erland Hætta, medlem.
Thomas Erik Lyngman Hætta, medlem.


== Referanser ==
Rigsretten

Rigsretten er en dansk domstol som behandler og avsier dommer mot statsråder som er tiltalt for ulovlig embedsførelse. Retten består av 15 høyesterettsdommere samt 15 medlemmer som er utpekt av Folketinget blant personer utenfor tinget. Disse medlemmene utpekes for en periode av seks år.
Rigsretten ble etablert som følge av Danmarks grunnlov i 1849 og følger en unik prosess ved at tiltale ikke reises av Anklagemyndigheden, men av Folketinget eller Kongen. Rigsretten kan kun behandle saker vedrørende statsrådens embedsførelse; såfremt tiltale skal reises mot en statsråd for annen form for kriminalitet, reises tiltalen ved de alminnelige domstolene. Grunnloven gir imidlertid mulighet for at Rigsretten kunne behandle sådanne saker, men det har aldri vært utnyttet.
I Rigsrettens historie har den behandlet seks saker, som har ført til tre domfellelser. I 1910 ble tidligere innenriksminister Sigurd Berg idømt en bot for å ha forsømt tilsynet med Den Sjællandske Bondestands Sparekasse, som justisminister P.A. Alberti var formann for. I 1995 ble tidligere justisminister Erik Ninn-Hansen idømt fire måneders betinget fengsel for sin rolle i Tamil-saken.
Det har vært kritisert at Rigsrettens legdommere er valgt av de politiske partiene og således partifeller til noen av de impliserte i sakene. Den historiske erfaring viser at de politisk utpekte medlemmene av Rigsretten har vært tilbøyelige til å dømme i overensstemmelse med partiboken. Flere av Rigsrettens medlemmer er tidligere folketingsmedlemmer.


== Saker i Rigsretten ==


== Eksterne lenker ==
Offisielt nettsted
Tamil-saken

Tamil-saken var en politisk skandale og straffesak for Rigsretten i Danmark som handlet om familiegjenforeninger for tamilske flyktninger fra det borgerkrigsherjede Sri Lanka. Saken fikk den konservativt ledede regjeringen til å gå av etter en granskningsrapport av Mogens Hornslet i januar 1993. 11. juni 1993 ble en riksrettssak mot daværende justisminister Erik Ninn-Hansen innledet gjennom en beslutning av Folketinget.
Saken begynte i 1987 da mulighetene for å holde igjen på antallet av familiegjenforeninger for tamilske flyktninger ble diskutert på et ministermøte. Et par måneder etter ministermøtet presenterte Ninn-Hansen en plan om blant annet repatriering, som regjeringens flyktningeutvalg var positiv til. Denne planen ble dog aldri realisert, Ninn-Hansen gav umiddelbart etter muntlig ordre om å berostille behandlingen av saker om familiegjenforening med tamilske flyktninger, på tross av rettskravet om familiegjenforening.
Ordren gav god mening hvis det var begrunnet formodning om en snarlig bedring av forholdene på Sri Lanka, men lovligheten var diskutabel akkurat som embedsmennenes manglende reaksjon. Ninn-Hansens muntlige ordre berørte 5–6000 tamilske flyktninger, og det var opptil 16 måneders ventetid på saksbehandling. Sakene ble dog behandlet i Direktoratet for Udlændinge – man unnlot simpelthen å orientere søkerne om avgjørelsene før Ninn-Hansen gikk av som justisminister i 1989.
Sakens meget snirklede forløp, skissert i de vesentlige offentlige bidrag,
Folketingets Ombudsmand gir 1. mars 1989 en betenkning (FOB 1988.100ff).
S og SF foreslår 25. april 1989 nedsettelse av kommisjonsdomstol, hvilket blir avvist.
I Alex Frank Larsen fjernsynsdokumentar Blodets bånd sendt den 23. april 1990 på DR blir Ninn-Hansen beskyldt for lovbrudd.
Advokat Kristian Mogensen gir 6. desember 1990 en 14 sider lang klage til Menneskerettigskommisionen, på vegne av Ninn-Hansen – som følge av de spesielle undersøkelser vedrørende ham.
I løpet av januar 1991 oppnår saksfremleggelsen stor mediedekning.
Den 14. januar 1993 er høyesterettsdommer Mogens Hornslets 6000 siders granskningsrapport klar, og forelegges statsministeren, Ninn-Hansens partifelle Poul Schlüter.
Den 14. januar 1993 kl. 18 meddeler statsministeren regjeringens fratredelse.Regjeringen trakk seg tilbake som direkte følge av saken og kritikken herav, og det ble dannet en sosialdemokratisk regjering. Justisministeriet ble fratatt utlendingsområdet, som ble lagt under Indenrigsministeriet. I 1995 ble Ninn-Hansen idømt fire måneders betinget frihetsberøvelse, med ett års prøvetid.


== Se også ==
Statsløse-saken


== Referanser ==
Bromma stasjon

Bromma stasjon lå på Bergensbanen i Nes kommune i Buskerud, nå Nesbyen kommune i Viken. Den ble åpnet 1907 da Bergensbanen ble åpnet til Gulsvik og var betjent til 1984. 
Stasjonen er den eneste bebyggelsen på østsida av dalen. Det er ingen bruforbindelse mellom Bromma stasjon og Børtnes-sida, så trafikken til og fra stasjonen gikk med båt om sommeren og med ferdsel over elveisen om vinteren.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 164–165. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 90. ISBN 82-91448-28-0. 
Aasmund Dahl, red. (1984). NSBs bygningsregistrering: Bergen distrikt. 1. NSB Arkitektkontoret. s. 108–115. 


== Eksterne lenker ==
Norsk Jernbaneklubb om Bromma stasjon
Zeynep

Zeynep er et tyrkisk kvinnenavn, dannet av det arabiske navnet Zainab. Navnet er svært vanlig i Tyrkia.


== Etymologi ==
Zeynep er en tyrkisk form av det arabiske navnet Zainab (arabisk: زينب), som sannsynligvis er dannet av zain (arabisk زين), «skjønnhet».


== Utbredelse ==
Tabellen nedenfor gir en detaljert oversikt over populariteten til kvinnenavnet Zeynep  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Zeynep Ton (f. 1973), amerikansk økonomiprofessor
Zeynep Dizdar (f. 1976), tyrkisk sanger


== Referanser ==


== Eksterne lenker ==
(en) Behind the Name: Zeynep
(en) Think Baby Names: Zeynep
Elif

Elif er et svært vanlig tyrkisk kvinnenavn som betyr «slank».


== Etymologi ==
Elif er dannet av navnet på den første bokstaven i det arabiske alfabetet, 'ælif (ا). Navnet betyr også «slank», etter det tyrkiske uttrykket elif gibi, «slank som 'ælif».


== Utbredelse ==
Tabellen nedenfor gir en detaljert oversikt over populariteten til kvinnenavnet Elif  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Elif Şafak (f. 1971), tyrkisk forfatter
Elif Batuman (f. 1977), amerikansk forfatter


== Referanser ==


== Eksterne lenker ==
(en) Behind the Name: Elif
(en) Think Baby Names: Elif
Rallarmuseet

Rallarmuseet er et museum på Finse i Ulvik kommune i Hordaland som viser historien bak utbygginga av høyfjellsstrekninga på Bergensbanen. Jernbanelinja mellom Oslo og Bergen ble bygd av ingeniører, rallarer og andre fagfolk fra 1870-tallet til 1909.
Stiftinga Rallarmuseet Finse ble stiftet 1986 av Finse Vell, NSB, Finse 1222, Ulvik herad og Norsk jernbaneklubb. Formålet med museet er å videreføre til etterslektene alt angående den spesielle historien til høyfjellsstrekningen på Bergensbanen.  Museumsutstillingene åpnet i 1990.
I utstillingene finner man bl.a ei autentisk smie og anleggsbrakke. Snøryddingsmateriell som omfatter bl.a damp og diesel drevet-rotorplog (snøfreser), forskjellige sporrensere og snøskraper, er utstilt ute.


== Se også ==
Rallarvegen (Bergensbanen), en tidligere anleggsvei langs Bergensbanen


== Eksterne lenker ==
Rallarmuseet på Finse
Treff på søkeordet «Rallarmuseet» i Digitalt Museum
Fylkesvei 96 (andre betydninger)

I Norge finnes fylkesvei 96 i de følgende fylkene:

Fylkesvei 96 (Buskerud)
Fylkesvei 96 (Hedmark)
Mochudi Centre Chiefs

Mochudi Centre Chiefs SC er en fotballklubb fra Botswana fra byen Mochudi.


== Meritter ==
Botswana Premier League: 22008, 2012.FA Challenge Cup (Botswana): 21991, 2008.Orange Kabelano Charity Cup: 31997, 2005, 2008.


== Kontinentale turneringer ==
CAF Cup: 2 ganger1997 - Andre runde
2000 - Først rundeCAF Cup Winners' Cup: 1 gang1992 - Først runde


== Eksterne lenker ==
Fans Website
Bas Nijhuis

Hendrikus Sebastiaan Nijhuis, også kjent som kun Bas Nijhuis, (født 12. januar 1977 i Enschede) er en nederlandsk fotballdommer som siden 2007 har hatt status som FIFA-dommer.


== Biografi ==
Nijhuis startet som fotballdommer i en alder av 15 år. Han fikk sin debut i den nederlandske toppdivisjonen Eredivisie den 12. mars 2005, som var en seriekamp mellom SC Heerenveen og RKC Waalwijk. I 2007 ble han utnevnt til FIFA-dommer, og ble tildelt kamper på gruppespillnivå både i Mesterligaen og UEFA-cupen. I 2009 var Nijhuis en av seks dommere som dømte under Europamesterskapet for U-19 i Ukraina og Polen. I 2011 ble han også valgt ut til å dømme kamper i Verdensmesterskapet for U-17 i Mexico.
I desember 2011 var Nijhuis innblandet i en kontroversiell episode da han under andre runde av KNVB-cupen mellom AZ Alkmaar og Ajax Amsterdam valgte å utvise AZ-målvakten Esteban Alvarado. Alvarado ble angrepet av en Ajax-tilhenger som stormet banen på Amsterdam Arena, noe som førte til at Alvarado gikk til motangrep i påstått selvforsvar, og dermed påførte vedkommende flere spark. Nijhuis' avgjørelse om å vise ut Alvarado førte til at AZ Alkmaars manager Gertjan Verbeek valgte å ta laget av banen og avlyse kampen i protest mot avgjørelsen.


== Referanser ==


== Eksterne lenker ==
(en) Bas Nijhuis – kategori av bilder, video eller lyd på Commons 
Dommerprofil hos Worldreferee.com
En Sandhets Bekiendelse om Saligheds Sag

En Sandhets Bekiendelse om Saligheds Sag, betragtet over Lexien paa Allehelgens—Dag, der forklarer om Løgnens falske Aand, som forvender eller falsk trøster sig ved Guds Ords Kraft; og tillige lærer, hvorledes sande Christne ved Guds Ord og Aand kan og bør igienddrive de Onde er en kristen traktat eller pamflett fra 1798, skrevet av lekpredikanten Hans Nielsen Hauge (1771-1824). Det var Hauges tredje bokutgivelse, utgitt kort tid etter at han 27. desember 1797 for første gang hadde blitt fengslet for sine brudd på konventikkelplakaten. Boken var på 14 sider.
Både denne boka og en annen bok som Hauge utga få måneder senere (De Eenfoldiges Lære og Afmægtiges Styrke) skiller seg fra Hauges to første bokutgivelser (Betragtning over Verdens Daarlighed og Forsøg til en Afhandling om Guds Viisdom). Dels er det tynnere hefter (hhv 14 og 30 sider) og dels er de «bygd opp rundt tekstene for en søndag i kirkeåret. Tekstens sentrale partier er i konstruert som prekener over evangelieteksten og Lexien, som i begge tilfellene er hentet fra Åpenbaringen.» Manuskriptet til boken ble ferdigstilt bare en uke etter at Hauge hadde sluppet ut av arresten, og i teksten etablerer Hauge en sammenligning mellom sitt eget fangenskap og Jesus som blir forhørt av landshøvdingen: «I Hauges gjenfortelling inviterer bibelhistorien til et spill med analogier. Bondesønnen lar den evangeliske dialogen gjenlyde gjennom historien: "... betænk dette gode Læser, at det saaledes er endnu, og bliver saalenge Verden staaer...". »Begge bøkene fra 1898 er utstyrt med et polemisk-pastoralt kapittel som skal gi Overbeviisning for dem, der modsætter Sandheden, og Bestyrkelse for de Svag-Troende.I begge bøkene fra 1898 gir Hauge uttrykk for «en djerv selvbevissthet på vegne av sitt legmannsskjønn og gjentok og skjerpet sin kritikk av prestene». Både i denne boken og i de foregående skriver Hauge fra en ydmyk men likevel selvbevisst «posisjon, nemlig opprøret nedenfra».
Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»


== Referanser ==